Mitas | North America :: SK-01
Homepage Products EM,MPT & Industrial Tires Mitas Branded Tires Skid Steer SK-01 Verbode rolprent kan nou gewys word | Maroela Media
Die plaaslike rolprent, “Of Good Report”, is kwytgeskel ná die organiseerders van die Durbanse internasionale filmfees die verbod gedaag het. Die rolprent sou verlede week die openingsrolprent van dié filmfees gewees het.
Die rolprent sal Sondag, op die laaste dag van die filmfees, vertoon word.
Die rolprent handel oor ‘n skool in ‘n klein dorpie waar ‘n onderwyser, wat aangetrokke is tot jong meisies, uiteindelik ‘n 16-jarige in sy oog kry. Die 16-jarige word deur ‘n 23-jarige vrou vertolk.
Die land se sensuur-owerheid het gesê hy is “baie teleurgesteld en ontsteld” dat sy besluit deur die tribunaal tersyde gestel is. Volgens die Rolprent- en Publikasieraad val die rolprent binne die definisie van kinderpornografie en hou vol dat hul besluit akkuraat was. Die raad het geweier om die rolprent te klassifiseer.
Die rolprent se ouderdomsperk is nou vir mense van 16 en ouer met ‘n waarskuwing van seks, naaktheid, geweld en kru taal.
Die skep, vervaardiging, besit en verspreiding van kinderpornografie is ‘n kriminele oortreding.
Die Instituut van Vryheid van Uitdrukking het die besluit om die rolprent te verbied as ‘n “rigiede en eenvoudige interpretasie van die wet” beskryf.
Seks tussen ouer mans en jong meisies dra grootliks by tot die oordrag van MIV in Suid-Afrika, waar meer as 5 miljoen mense aan Vigs ly. Suid-Afrika se ouderdom van instemming is 16, maar wette bepaal dat die uitbeelding van seks slegs van ouderdom 18 en ouer gewys mag word.